WHA โบรกเชียร์ซื้อเป้า 4.20 บาท ลุ้นกำไรปี 64 แตะ 2.54 พันลบ. ปี 65 ทะลุ 3.3 พันลบ.
WHA โบรกเชียร์ซื้อเป้า 4.20 บาท ลุ้นกำไรปี 64 แตะ 2.54 พันลบ. ปี 65 ทะลุ 3.3 พันลบ. เตรียมบุ๊กกำไรพิเศษขาย Data Center 2 แห่ง
WHA โบรกเชียร์ซื้อเป้า 4.20 บาท ลุ้นกำไรปี 64 แตะ 2.54 พันลบ. ปี 65 ทะลุ 3.3 พันลบ. เตรียมบุ๊กกำไรพิเศษขาย Data Center 2 แห่ง
17 ก.พ. 2565

บล.โนมูระ พัฒนสิน ระบุในบทวิเคราะห์วันนี้ (9 ก.พ.65) ว่า บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA แนะนำซื้อ ราคาเป้าหมาย 4.20 บาท กำไรสุทธิไตรมาส 4/2564 ที่คาด 1,985 ลบ. เพิ่มขึ้น +37% เทียบช่วงเดียวกันของปีก่อนและ +1138% ไตรมาสก่อนหน้าเพราะรายได้จากการขายอสังหาริมทรัพย์เพิ่มขึ้น จาก i) การขายทรัพย์เข้ากอง (บันทึกใน 4Q ของทุกปี) ซึ่งปีนี้เป็นทรัพย์ที่ WHA ถือ 100% จำนวน 184,000 ตารางเมตร มูลค่า 5,500 ลบ. ii) การโอนที่ดินได้ 415 ไร่ (มีพื้นที่ Non-IE จำนวน 341 ไร่) สูงกว่าไตรมาส 4/2563 ที่ 297 ไร่ และ ไตรมาส3/2564 ที่ 45 ไร่
สำหรับยอด Pre-salesไตรมาส 4/2564 คาดอยู่ที่ 612 ไร่ แบ่งเป็นไทย 608 ไร่ และเวียดนาม 4 ไร่ หากไตรมาส 4/2564กำไรสุทธิเป็นไปตามที่คาด กำไรสุทธิ 202564 จะอยู่ที่ 2,540 ลบ. ดังนั้นกำไรสุทธิ 2565 คาดที่ 3,304 ลบ. เพิ่มขึ้น +30% เทียบช่วงเดียวกันของปีก่อนผลักดันหลักจากการเพิ่มขึ้นของรายได้รวม และ WHA มีแนวโน้มบันทึกกำไรพิเศษจากการขาย Data Center 2 แห่ง ซึ่งเรายังไม่รวมในประมาณการ นอกจากนั้นธุรกิจโลจิสติกส์ยังเติบโตได้ดีต่อเนื่อง เพราะความต้องการพื้นที่คลังสินค้าให้เช่าเพิ่มขึ้น